****

**Peremvidéken**

***Hátrányos helyzetű gyermekek***

***művészeti nevelésének lehetőségei és kérdései***

**A konferencia fő céljai:**

- a meghívott szakemberek közreműködésével körképet adni a hátrányos helyzetű gyermekek és fiatalok oktatásáról, művészeti neveléséről, készség- és kompetencia fejlesztéséről, tehetséggondozásáról.

- az intézményi tapasztalatok számbavétele: az egyes intézményekben és intézménytípusokban hogyan épül fel mindez.

- gyakorlati módszerek, projektek bemutatása.

- mindezt közös beszélgetésekkel, tapasztalataink megosztásával az egyes előadások végén.

*A konferenciára pedagógusokat, szakmabelieket, érintett családtagokat és érdeklődőket is várunk!*

**A konferencia időpontja: 2017. március 3. 14.00-17.30**

**Helyszín: Deák 17 Gyermek és Ifjúsági Művészeti Galéria** [(1052 Budapest, Deák Ferenc u. 17. I. emelet)](http://www.deak17galeria.hu/kapcsolat)

**14.00-15.45-Előadások**

**Csató Magdolna** csoportvezető nevelő, [Fővárosi Gyermekvédelmi Központ és Területi Gyermekvédelmi Szakszolgálat](http://www.tegyesz.hu/), 1. sz. Befogadó Otthon, Bóbita csoport

*Személyiségfejlesztő rajzfoglalkozások a Fővárosi Gyermekvédelmi Központ és Területi Gyermekvédelmi Szakszolgálat, 1. sz. Befogadó Otthonában*

Előadásában ismerteti a Befogadó Otthon helyét és szerepét a gyermekvédelmi szakellátásban és bemutatja Fiók László festőművész személyiségfejlesztő rajzfoglalkozását, valamint annak hatását a gyerekek személyiségére. Megismerhetjük előadásából a Befogadó Otthon keretein belül megvalósuló segítő és művészeti tevékenységet is.

**Jámbor Zita**, Iskolai Közösségi Szolgálat programfelelős, [BAGázs Közhasznú Egyesület](http://bagazs.org/)

*BAGázs Közhasznú Egyesület Iskolai Közösségi Szolgálat program tapasztalatok és dilemmák*

A BAGázs IKSZ egy olyan programot takar, amelyben a középiskolás diákok, felnőtt önkéntesek és helyi koordinátorok 6-8 fős csoportokban tartanak 4-14 éves gyerekek számára kreatív gyerekfoglalkozásokat a bagi romatelepen. A programnak a BAGázs konténerház ad otthont.

# Mezei Kata, igazgató, [Burattino Általános, Közép és Szakképző Iskola, Gyermekotthon](http://www.burattino.hu/)

# *Művészeti nevelés a Burattinoban*

# A művészeti nevelés egyedülálló csodákra képes, éppúgy ahogy a felnőttek vonatkozásában egy művészi élmény. Nem is választható e két fogalom el egymástól, hiszen a művészeti nevelés lényege, hogy a gyerekek megismerjék a művészi élményt. Aki maga ismeri, az tudja, hogy terápiás értéke felbecsülhetetlen: minden pszichikus funkció fejlődik általa: motorikus képességek, szociális és kommunikációs készségek, téri–orientáció, kognitív képességek, kreativitás. A közös alkotás, de a közös műélvezet is közösségteremtő erő, felnőttek és gyerekek egymásra nyitott, be- és elfogadó, bizalmas közössége létrejöttének fundamentuma.

**Zsin Bence**, festőművész, művészetpedagógus, Pécs-Somogyi Általános Iskola

*Madarakká leszünk - hátrányos helyzetű gyermekek művészeti nevelése a mese komplexitása mentén*

Előadásom célja bemutatni, miként lehet a mese interdiszciplináris jellege valamint a képzőművészet és a dráma határterületei mentén hatékonyan foglalkozni problémás gyermekkel, a szociális kompetenciák fejlesztése mellett a művészeti nevelésre fektetve a hangsúlyt. A Pécs-Somogyi Általános Iskolában túlnyomó részt hátrányos helyzetű, nehéz sorsú gyerekek tanulnak. A közeli István-aknáról, Pécs bányatelepről, gyermekotthonból, lakásotthonokból érkeznek, sok esetben éppen azért hozzánk, mert máshol nem tudtak megfelelni az intézményi elvárásoknak.

KÁVÉSZÜNET

**16.00-17.30 - Választható workshopok**

**L. Ritók Nóra,** [Igazgyöngy Alapítvány](http://igazgyongy-alapitvany.hu/)

*Három az egyben (Az Igazgyöngy Alapítvány és AMI vizuális nevelése)*

A vizuális nevelés a lehetőségek kimeríthetetlen tárházát adja a fejlesztésekhez.

Az Igazgyöngy Alapítvány művészeti nevelése ma hármas pedagógiai fókuszú: a vizuális kommunikáció fejlesztése mellett hátránykompenzáló és szociális kompetenciafejlesztő céllal szerveződik. Komplex hatása gyors és látványos sikereket ad mindenhol, de különösen a hátrányos helyzetű gyerekek oktatásában, nevelésében.

**Szabó Márton,** antropológus, cirkuszpedagógus, [Magyar Zsonglőr Egyesület](http://www.zsonglor.hu/)

*Szociális cirkuszi workshop*

A Magyar Zsonglőr Egyesület évek óta tart fejlesztő cirkuszi foglalkozásokat különböző célcsoportoknak, például marginalizált fiataloknak, pszichiátriai gondokkal küzdő gyerekeknek, menekülteknek. A workshopon minden résztvevő kipróbálhatja magát a zsonglőrködés világában, hogy saját élményként ismerje meg cirkuszpedagógiánkat. Ezen kívül a workshopot Szabó Márton zsonglőroktató azokkal a pesterzsébeti fiatalokkal együtt tartja, akik már évek óta résztvevői cirkuszfoglalkozásoknak, így őket is megismerhetik a résztvevők.

A programon való részvétel ingyenes, de regisztrációhoz kötött!

**Regisztráció** (március 1-ig) az info@deak17galeria.hu címen.

A levél tárgya legyen: *peremvidéken.* A levélben kérjük, írja meg, hogy mely intézményből érkezik.

További információ olvasható [honlapunkon](http://www.deak17galeria.hu/pedagogusoknak/peremvideken---konferencia)!

Kérdéseivel kérjük, forduljon munkatársainkhoz a [deak17galeria@gmail.com](mailto:deak17galeria@gmail.com) email címen illetve a +36 1 266 0482-es számon.

*Részvételükre számítunk!*  
Üdvözlettel:

Kaposi Dorka  
igazgató  
Deák 17 Galéria